Speel-speel : Prentjies en woorde
Home / Tuisblad 01/11/2013
Ek kan vir ewig met woorde en prentjies speel. Dis amper so lekker soos tuinmaak. Dis net so lekker soos skilder. Dit gee min of meer dieselfde plesier as foto's neem. Hoe heerlik om nou tyd te hê vir dié dinge wat lekker is! Op RedBubble kan jy na al my "Woord-en-beeld"-skeppings gaan kyk. Soms gebeur dit net dat 'n foto of skildery of sommer net 'n prentjie iewers in 'n boek, my lus maak om iets daaroor te skryf. Hierdie outydse wit bekers en emmertjie het ek van my Ma ge-erf, dit staan op my yskas. Die skaal het ek by 'n pandjieswinkel gekoop....sommer maar net vir lekker onthou. So baie duiwe op die dak sorg soms vir heelwat fluisterwoorde.
(Blogger laat my nie toe om die prentjie groter te maak nie, sit maar jou brilletjie op asb. of as jy beter wil sien, kom kyk hier by Verse en vrolikhede.)
Al hierdie "skryf-en-speel" kaartjies kan op RedBubble gekoop word, sou jy wou. Die kwaliteit is uitstekend! Posted by